CELEX: 32013D0272
Language: hu
Date: 2013-05-22 00:00:00
Title: 2013/272/EU: Az Európai Tanács határozata ( 2013. május 22. ) az Európai Bizottság tagjainak számáról

18.6.2013   
            
            
               HU
            
            
               Az Európai Unió Hivatalos Lapja
            
            
               L 165/98
            
         AZ EURÓPAI TANÁCS HATÁROZATA
   (2013. május 22.)
   az Európai Bizottság tagjainak számáról
   (2013/272/EU)
   AZ EURÓPAI TANÁCS,
   tekintettel az Európai Unióról szóló szerződésre és különösen annak 17. cikke (5) bekezdésére,
   mivel:
   
               (1)
            
            
               Az Európai Tanács 2008. december 11–12-i és 2009. június 18–19-i ülésén tudomásul vette az ír népnek a Lisszaboni Szerződéssel kapcsolatos aggályait, és megállapodott arról, hogy a Lisszaboni Szerződés hatálybalépése esetén a szükséges jogi eljárásoknak megfelelően határozatot hoz arra vonatkozóan, hogy a Bizottság továbbra is minden egyes tagállam egy-egy állampolgárából álljon.
            
         
               (2)
            
            
               A Bizottság tagjainak számáról szóló határozatot a 2014. november 1-jén hivatalba lépő Bizottság kinevezése előtt kellő időben el kell fogadni.
            
         
               (3)
            
            
               E határozat következményeit folyamatosan felül kell vizsgálni,
            
         ELFOGADTA EZT A HATÁROZATOT:
   1. cikk
   A Bizottság – az elnökével és az Unió külügyi és biztonságpolitikai főképviselőjével együtt – a tagállamok számával megegyező számú tagból áll.
   2. cikk
   Az Európai Tanács, mielőtt vagy a harmincadik tagállam csatlakozásának időpontja utáni első Bizottságot, vagy a 2014. november 1-jén hivatalba lépő Bizottságot követő Bizottságot kinevezik – attól függően, hogy melyik a korábbi időpont –, kellő időben felülvizsgálja e határozatot a tekintetben, hogy az milyen hatást gyakorol a Bizottság működésére.
   3. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.
   Ezt a határozatot 2014. november 1-jétől kell alkalmazni.
   
      Kelt Brüsszelben, 2013. május 22-én.
      
         
            az Európai Tanács részéről
         
         
            az elnök
         
         H. VAN ROMPUY